Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 421/14/5506	Martin, 1.12.2014
EEČ : 2-40-316-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 254,00 € 
b.	Peňažná suma určená na všeobecne prospešné účely: 160,00 € 
c.	Suma odovzdaná štátu na peňažnú pomoc obetiam trestnej činnosti: 160,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Sučany pod spisovou značkou ORP-1063/SU-MT-2014.
dňa 12.7.2014 okolo 12.20 h v obci Podhradie na ulici 1. Mája počas kultúrnej akcie zv. „Kvet Podhradia" XXXXX pri vychádzaní z obce Podhradie smerom na Sučany na osobnom motorovom vozidle zn. Citroen C3, EČ XXXXX na mieste verejnosti prístupnom po predchádzajúcej verbálnej komunikácii najmenej 2 krát narazil prednou časťou svojho vozidla do nôh XXXXX, ktorý ako hasič na mieste s kolegami reguloval cestnú premávku, vytláčal ho pred vozidlom, keď XXXXX už nemal kde ustúpiť, rukou buchol po prednej kapote vozidla XXXXX, ktorý z vozidla vystúpil, prišiel k XXXXX, udrel ho ľavou rukou do pravého ramena, potom ho oboma rukami zasotil, následkom čoho XXXXX spadol z cesty na svah pod cestou a po svahu sa skotúľal asi 4 metre dolu svahom na asfaltovú cestu vedúcu k miestnemu cintorínu, pričom pri páde utrpel pomliaždenie ľavej strany hrudníka, pomliaždenie kolena vpravo s odlomením vnútro kĺbovej chrupavky vnútornej strany pravej stehnovej kosti a poškodenie vnútorného menisku kolenného kĺbu vpravo, ktoré si v prípade zaradenia do pracovného procesu vyžadujú vystavenie práceneschopnosti v trvaní 4 týždne a dobu liečenia do 6 týždňov, 

Odôvodnenie: 
Uznesením povereného príslušníka OO PZ Sučany pod ČVS: ORP-1063/SU-MT-2014 z 19.08.2014 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods. 1 Tr. por. aj vznesené obvinenie XXXXX, nar. XXXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a/ Tr. zákona, ktorého sa mal dopustiť na tom skutkovom základe, ako je uvedené vo výrokovej časti tohto uznesenia.
 
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Po preskúmaní predmetného spisového materiálu som zistil, že obvinený sa ku skutku, ktorý sa mu kladie za vinu priznal, a po poučení o možnosti uzavretia zmieru, vyjadril s týmto alternatívnym spôsobom ukončenia trestného stíhania súhlas.
 
Poškodený taktiež vyslovil svoj súhlas k mediáci. 

Keďže v danej veci boli splnené podmienky pre prípadné uzavretie zmieru medzi obvineným a poškodeným, keďže v predmetnej veci ide o trestný čin, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por., predložil som spisový materiál probačnému a mediačnému úradníkovi Okresného súdu Martin za účelom vykonania zmierovacieho konania.  

Obvinený a poškodený uzavreli dňa 27.11.2014 pred probačným a mediačným úradníkom na Okresnom súde Martin, zmier. V rámci zmierovacieho konania obvinený vyhlásil, že spáchal skutok, pre ktorý je stíhaný, a taktiež odstránil vzniknutú škodu, keď vyplatil poškodenému škodu vo výške 2254 €, čo predstavovalo bolestné za zranenia, ktoré mu spôsobil. Poškodený rovnako vyhlásil, že mu bola nahradená požadovaná ujma, čím považuje svoje nároky zo strany obvineného v celom rozsahu uspokojené.
 
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.

Obvinený taktiež zložil na účet Okresnej prokuratúry Martin peňažnú sumu vo výške 160,- €, určenú na všeobecne prospešné účely, pričom celá suma je určená štátu na peňažnú pomoc obetiam trestnej činnosti. Zloženú sumu považujem za primeraná závažnosti spáchaného trestného činu.

Obvinený nemá v registri trestov záznam a rovnako nemá záznam ani v registri priestupkov. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, postoj k spáchanej trestnej činnosti, som dospel k záveru, že takýto spôsob rozhodnutia je dostačujúci. 

Na základe uvedených skutočností som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Marián Ťažiar
prokurátor